הסדרה מתארת את האירועים המתרחשים במחלקה מיוחדת של ה-NSA שפיתחה מכונת זמן שמתבססת על טכנולוגיה חוצנית שהושגה מהעב"ם שהתרסק ברוזוול. כפי שנאמר בפתיחת כל פרק, כדור הזמן, או כדור הצעד לאחור (צעד לאחור הוא גם שם הפרויקט כולו), שולח אדם אחד בחזרה בזמן. החזרה בזמן מוגבלת עד שבעה ימים בגלל מגבלות הטכנולוגיה החוצנית, ומכאן שם התוכנית. כיוון שכמות הדלק החוצני מוגבלת, המחלקה מקבלת היתר לבצע מסע בזמן רק בעניינים הקשורים לביטחון לאומי. קבוצת האנשים המנהלת את הפרויקט, ביחד עם הציוד, נמצאת בבסיס שנקרא 'ארץ לעולם לא', שנמצא במקום סודי במדבר נבדה.